**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.03.2019, ora 08.00 – 09.03.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 09.03.2019, ora 7.00**

**RÂURI**

**Debitele au fost,** **în general, staționare**, exceptând unele râuri din bazinele hidrografice: Vişeu, Iza, Tur, Crasna, Barcău, Crişul Repede, Crișul Negru, Crişul Alb, Arieș, Bega, Timiş, Bârzava, Caraș, Nera, Cerna și cele din bazinele superioare ale Mureşului şi Oltului, unde au fost în creștere ca urmare a efectului combinat al precipitaţiilor căzute, cedării apei din stratul de zăpadă din zona de munte și propagării și numai prin propagare pe cursul inferior al Mureșului.

Debitele se situează, în general, la valori cuprinse între 30-90 % din valorile multianuale lunare, mai mari (în jurul și peste normalele lunare) pe râurile din bazinele hidrografice: Tur, Cibin, bazinele superioare ale Carașului, Nerei şi Cernei și pe cursurile mijlocii şi inferioare ale Sucevei şi Moldovei.

Formațiunile de gheață (predominant gheaţă la mal) au fost în diminuare, restrângere şi eliminare, fiind prezente numai în bazinele superioare ale Mureşului, Bistriţei şi Lotrului.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în creștere, ca urmare a** efectului combinat al precipitațiilor lichide prognozate, cedării apei din stratul de zăpadă din zona de munte și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Arieş, Bega, Timiș, Bârzava, Caraș, Nera, Cerna şi pe cele din bazinele superioare ale Mureşului, Oltului şi ale afluenţilor de dreapta ai Siretului. Pe celelalte râuri debitele vor fi relativ staționare, exceptând cursul inferior al Mureşului, unde vor fi în creştere prin propagare.

Formațiunile de gheață (predominant gheaţă la mal) existente vor fi în restrângere, diminuare și eliminare.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 08-09.03.2019 **a fost în creștere, având valoarea de 4900 m3/s**, sub media multianuală a lunii **martie (6700 m3/s)**.

În aval de Porţile de Fier debitele au fost în scădere la Gruia şi pe sectorul Olteniţa – Tulcea, în creștere pe sectorul Calafat – Zimnicea şi staționare la Giurgiu.

**Debitul la intrarea în ţară** (secţiunea Baziaş) **va fi în creștere (5000 m3/s).**

În aval de Porţile de Fier debitele vor fi în scădere pe sectoarele Gruia – Calafat şi Cernavodă – Tulcea, în creştere pe sectorul Bechet – Olteniţa și staţionare la Călăraşi.

**2.** **Situaţia meteorologică în intervalul 08.03.2019, ora 08.00 –09.03.2019, ora 06.00**

**În ţară,** vremea a fost deosebit de caldă, cu abateri termice pozitive de peste 15 grade în Moldova și local în Muntenia și în zona continentală a Dobrogei. Au fost înnorări și s-au semnalat ploi slabe ce au avut și caracter de aversă în Maramureș, local în Transilvania și în Banat, precum și la munte și izolat în Crișana. În restul teritoriului cerul a fost variabil spre senin. Pe crestele din nordul Carpaților Orientali au fost precipitații sub formă de ninsoare. Vântul a suflat slab și moderat, cu unele intensificări în Crișana, Transilvania, în deltă și în zona montană înaltă. La ora 20.00 era strat de zăpadă la munte, ce măsura până la 239 cm în Masivul Făgăraș - Bâlea Lac, precum și în estul Transilvaniei, până la 12 cm. Temperaturile maxime au fost cuprinse între 8 grade la Sulina și 26 de grade la Focșani, Medgidia și Cernavodă, iar la ora 06.00, se înregistrau 0 grade la Târgu Logrești și 14 grade la Adamclisi.

**La Bucureşti,** vremea a fost în general frumoasă și s-a menținut deosebit de caldă, valorile diurne înregistrate fiind cu 15...16 grade mai ridicate decât cele climatologic specifice datei. Cerul a fost variabil, mai mult senin în prima parte a zilei, iar vântul a suflat moderat în prima parte a intervalului și în general slab noaptea. Temperatura maximă a fost de 24 de grade, iar la ora 06.00 erau 8 grade la Băneasa, 9 grade la Afumați și 10 grade la Filaret.

**3. Prognoza meteorologică în intervalul 09.03.2019, ora 08.00 –10.03.2019, ora 8.00**

**În ţară,** vremea va fi în continuare deosebit de caldă, deși valorile termice vor marca o ușoară scădere față de ziua precedentă. Cerul va avea înnorări și mai ales ziua vor fi ploi care vor avea și caracter de aversă local în centrul țării și la munte și pe arii restrânse în rest, cu o probabilitate mai mare în sud-vest și est. La altitudini de peste 1800 m vor fi și precipitații sub formă de lapoviță și ninsoare. **Vântul va avea intensificări la munte, cu viteze mai mari pe creste în partea a doua a intervalului, de peste 80...90 km/h, iar local și temporar și în restul teritoriului, cu rafale în medie de 50...55 km/h**. Temperaturile maxime se vor încadra, în general, între 10 și 20 de grade, iar cele minime vor fi cuprinse între 0 și 9 grade.

**La Bucureşti,** vremea se va menține deosebit de caldă, chiar dacă valorile termice diurne vor marca o ușoară scădere față de ziua anterioară. Cerul va avea înnorări, însă probabilitatea de ploaie nu va fi foarte ridicată. Vântul va avea temporar intensificări cu rafale, în general, de 40...45 km/h. Temperatura maximă va fi de 19...20 de grade, iar cea minimă de 4...6 grade.

**4. Buletin nivometeorologic emis pentru perioada 08-09.03.2019**

În intervalul 07-08.03.2019 vremea a devenit deosebit de caldă pentru această dată. Cerul a fost variabil, temporar noros. Vântul a suflat din sector sud-vestic, în general moderat, cu intensificări de peste 50-60 km/h în majoritatea zonelor și de peste 80-90 km/h în zonele înalte, unde temporar a spulberat zăpada. Stratul de zăpadă a scăzut cu la până la 12 cm.

**Grosimea stratului de zăpadă în data de 08.03.2019, ora 14:00**

Carpații Meridionali: 240 cm la Bâlea-Lac, 144 cm la Vf. Țarcu, 131 cm la Vf. Omu, 77 cm la Păltiniș, 73 cm la Sinaia, 50 cm la Cuntu, 59 cm la Parâng, 40 cm la Predeal, 15 cm la Fundata;

Carpații Orientali: 101 cm la Vf. Călimani, 116 cm la Vf. Lăcăuți, 95 cm la Bucin, 82 cm la Vf. Ceahlău-Toaca, 32 cm la Iezer - Munții Rodnei, 19 cm la Poiana Stampei;

Carpații Occidentali: 90 cm la Semenic, 80 cm la Stâna de Vale, 85 cm la Vlădeasa cota 1400 m, 38 cm la Vf. Vlădeasa, 17 cm la Roșia Montană.

**Evoluţia vremii în intervalul 08.03.2019, ora 20:00 – 09.03.2019, ora 20:00**

Vremea se va răci față de ziua precedentă. Cerul va fi temporar noros și local se vor semnala precipitații mixte, în general slabe, predominant sub formă de ploaie la altitudini mai mici de 1600 metri și predominant ninsori în zonele mai înalte. În Carpații Occidentali, cantitățile de apă pot depăși pe arii restrânse 10 l/mp. Vântul va sufla slab și moderat din sector vestic, cu intensificări temporare de peste 60-70 km/h. Pe arii restrânse se va semnala ceață.

Peste 1800 m: temperaturi minime: -4…-1 gr.C; temperaturi maxime: -3…1 gr.C;

Sub 1800 m: temperaturi minime: 0…3 gr.C; temperaturi maxime: 2…7 gr.C.

**Stabilitatea şi evoluţia stratului de zăpadă în masivul Făgăraș: risc mare**

La peste 1800 m valorile termice ridicate au determinat umezirea și tasarea stratului de

zăpadă. La suprafață, mai ales pe versanții estici și sudici sunt prezente plăci de vânt. În cursul nopții de 08-09.03.2019 la suprafața stratului se vor forma cruste de gheață și se vor depune câțiva cm de zăpadă proaspătă. Partea superioară a stratului este relativ instabilă din cauza apei rezultate din topire, care a pătruns în strat. Pe pantele suficient de înclinate se pot declanșa spontan curgeri sau avalanșe de dimensiuni mici și izolat medii, riscul fiind crescut la supraîncărcări slabe. În zonele unde există depozite însemnate de zăpadă riscul de avalanșe este mai ridicat.

Sub 1800 m temperaturile pozitive și precipitațiile mixte, predominant ploi, vor determina umezirea suplimentară a stratului de zăpadă, umezit deja în mare parte. Pe pantele mai înclinate și în zonele cu acumulări mai mari de zăpadă, la supraîncărcări, dar izolat și spontan, se vor declanşa curgeri sau avalanşe de dimensiuni mici și, izolat, medii.

**Stabilitatea şi evoluţia stratului de zăpadă în masivul Bucegi: risc mare**

La peste 1800 m valorile termice ridicate au determinat umezirea și tasarea stratului de

zăpadă. La suprafață sunt prezente multiple plăci de vânt. În cursul nopții de 08-09.03.2019 la suprafața stratului se vor forma cruste de gheață. Partea superioară a stratului este relativ instabilă din cauza apei rezultate din topire care a pătruns în strat. Pe pantele suficient de înclinate, mai ales la supraîncărcări slabe, dar izolat și spontan, se pot declanșa avalanșe de dimeniuni mici sau medii, riscul fiind crescut în zonele cu depozite însemnate de zăpadă.

Sub 1800 m stratul este puternic umezit, iar temperaturile pozitive și precipitațiile mixte,

predominant ploi, vor determina umezirea suplimentară a stratului de zăpadă. Pe pantele mai înclinate și unde sunt acumulări mai mari de zăpadă, la supraîncărcări, dar izolat și spontan, se vor declanşa curgeri sau avalanşe de dimensiuni mici și izolat medii.

**Stabilitatea şi evoluţia stratului de zăpadă în masivele Țarcu-Godeanu și Parâng - Șureanu: risc mare**

La peste 1800 m valorile termice ridicate au determinat umezirea și tasarea stratului de zăpadă. La suprafață sunt prezente multiple plăci de vânt. În cursul nopții de 08-09.03.2019 la suprafața stratului se vor forma cruste de gheață. Partea superioară a stratului este relativ instabilă din cauza apei rezultate din topire care a pătruns în strat. Pe pantele suficient de înclinate se pot declanșa spontan curgeri sau avalanșe de dimensiuni mici și medii, iar orice supraîncărcare slabă va accentua riscul. În zonele unde există depozite mai însemnate de zăpadă riscul de avalanșe este mai ridicat.

Sub 1800 m stratul este pe alocuri destul de consistent, dar în general compactat și în proces de tasare și topire. Temperaturile pozitive și precipitațiile mixte, predominant ploi, vor determina umezirea suplimentară a stratului de zăpadă. Cu precădere în zonele adăpostite cu depozite mai însemnate riscul de declanșare a avalanșelor se menține moderat, chiar și la supraîncărcări slabe. Pe pantele foarte înclinate, dar și spontan, îndeosebi după-amiaza, se vor declanşa curgeri sau avalanşe de topire de dimensiuni mici și izolat medii.

**Stabilitatea şi evoluţia stratului de zăpadă în Munții Vlădeasa–Muntele Mare: risc însemnat**

Aici stratul de zăpadă a scăzut accentuat și este puternic umezit în cea mai mare parte. În cursul nopții la suprafața stratului se vor forma cruste de gheață și se vor depune câțiva cm de zăpadă proaspătă. Pe pantelele suficient de înclinate, mai ales la supraîncărcări mari, dar izolat și spontan, se vor declanşa avalanşe și curgeri superficiale de zăpadă.

**Stabilitatea şi evoluţia stratului de zăpadă în Grupa Nordică a Carpaților Orientali (zona Munților Rodnei) și Grupa Centrală a Carpaților Orientali (zona Munților Călimani – Bistriței - Ceahlău): risc însemnat**

La peste 1800 m stratul este umezit și relativ instabil în partea superioară, iar în cursul nopții se for forma cruste subțiri de gheață la suprafață. Cu precădere la altitudini mari sunt prezente multiple plăci de vânt pe versanții estici și sudici. Pe pantele suficient de înclinate se pot declanșa spontan curgeri sau avalanșe de dimensiuni mici și medii, iar orice supraîncărcare a stratului, oricât de slabă, va accentua riscul. În zonele unde există depozite mai însemnate de zăpadă riscul de avalanșe este mai ridicat.

Sub 1800 m stratul este puternic umezit în cea mai mare parte. Pe pantele mai înclinate și pe văi, unde zăpada este depusă în acumulări mari, la supraîncărcări va crește riscul declanșării de avalanșe sau curgeri de zăpadă.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **FĂGĂRAŞ** | **RISC MARE (4)** | **RISC ÎNSEMNAT (3)** |
| **BUCEGI** | **RISC MARE (4)** | **RISC ÎNSEMNAT (3)** |
| **ȚARCU – GODEANU** | **RISC MARE (4)** | **RISC ÎNSEMNAT (3)** |
| **PARÂNG - ȘUREANU** | **RISC MARE (4)** | **RISC ÎNSEMNAT (3)** |
| **MUNȚII VLĂDEASA – MUNTELE MARE** | **RISC ÎNSEMNAT (3)** | **RISC ÎNSEMNAT (3)** |
| **GRUPA NORDICĂ A CARPAȚILOR ORIENTALI (ZONA MUNȚILOR RODNEI)** | **RISC ÎNSEMNAT (3)** | **RISC ÎNSEMNAT (3)** |
| **GRUPA CENTRALĂ A CARPAȚILOR ORIENTALI (ZONA MUNȚILOR CĂLIMANI – BISTRIȚEI - CEAHLĂU)** | **RISC ÎNSEMNAT (3)** | **RISC ÎNSEMNAT (3)** |

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

***II. CALITATEA APELOR***

**Pe râurile interioare**

**A.B.A. Mureş** informeaza că în data de 08.03.2019, la ora 12:10, a fost semnalată o posibilă poluare a pârâului Donca, afluent de dreapta al râului Bistra (afluent de dreapta al râului Mureş) în zona satului Bistra Mureşului din comuna Deda, jud. Mureş. Fenomenul s-a manifestat printr-o culoare maronie a apei şi prezența materiilor în suspensie. Nu s-a înregistrat mortalitate piscicolă. Personalul de la S.H. Reghin şi A.B.A. Mureş s-a deplasat la fața locului pentru investigații şi prelevare de probe de apă. Se va reveni cu informații.

Pe fluviul Dunărea şi pe Marea Neagră nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Suceava** informează că în data de 08.03.2019, în jurul orei 06:30, a izbucnit un incendiu cu focar multiplu la Spațiul de stocare a deşeurilor Fălticeni de pe strada Antileşti, administrat de Goscom S.A. Fălticeni. Incendiul s-a produs în urma autoaprinderii, suprafața totală afectată fiind de cca 400 mp. Echipajele I.S.U. Suceava intervin pentru stingere, focarele au fost izolate, fumegând fără flacără. Se va reveni cu informații.

**G.N.M.-C.J. Prahova şi A.P.M. Prahova** revin cu informații despre incendiul izbucnit în data de 08.03.2019, în jurul orei 04:00, la depozitul de deşeuri industriale nepericuloase al S.C. Vitalia Salubritate S.R.L. din oraşul Băicoi, strada Valea lui Dan, nr. 10. În incendiu au ars deşeuri textile, mase plastice şi cauciuc, fiind afectată o suprafață de aproximativ 1500 mp. Echipajele I.S.U. Prahova au intervenit pentru stingere, în jurul orei 08:00 majoritatea focarelor fiind lichidate. Personalul A.P.M. Prahova s-a deplasat la fața locului cu laboratorul mobil din dotare pentru prelevare de probe de aer. Se va reveni cu informații.

**G.N.M.-Comisariatul Municipiului Bucureşti** informează telefonic că în data de 08.03.2019 a izbucnit un incendiu la un depozit de materiale de construcții şi vopseluri de pe strada Nicolae Culea, sector 2. Echipajele I.S.U. Bucureşti intervin pentru stingere, se va reveni cu informații.

**A.P.M. Bucureşti informeaz**ă **telefonic despre producerea** î**n data de 08.03.2019 a unui incendiu** î**n care au ars materiale plastice** în **zona Baicului. Incendiul a fost stins de c**ă**tre echipajele I.S.U. Bucure**ş**ti, nu s-au** î**nregistrat dep**ăş**iri ale valorilor limit**ă **pentru indicatorii de calitate a aerului.**

**G.N.M.-C.J. Constanța** informează că în data de 07.03.2019, în jurul orei 18:15, s-a produs un incendiu în municipiul Constanța, pe bulevardul Aurel Vlaicu, în spatele depozitului en-gros Eden, în care au ars cca 100 kg de materiale plastice. Echipajele I.S.U. Dobrogea au stins incendiul în aceeaşi zi, la ora 18:35.

**2. În domeniul solului şi vegetaţiei**

**Garda Forestieră Timişoara** informează despre producerea la data de 07.03.2019 a următoarelor 4 incendii:

-la ora 12:38, în zona oraşului Moldova Nouă, pe raza Ocolului Silvic Moldova Nouă, jud. Caraş-Severin, cauza-foc deschis propagat din păşunile şi terenurile agricole învecinate, suprafața afectată-2 ha de litieră, stins în aceeaşi zi, la ora 15:00, de personalul silvic şi pompieri (militari şi civili);

-la ora 13:40, în zona comunei Pietroasa, pe raza Ocolului Silvic Coşava, jud. Timiş, suprafața afectată-0,5 ha de litieră, stins în aceeaşi zi, la ora 15:00, de personalul silvic, pompierii militari şi cetățeni;

-la ora 15:40, în zona comunei Sichevița, pe raza Ocolului Silvic Moldova Nouă, jud. Caraş-Severin, cauza-foc deschis propagat din păşunile şi terenurile agricole învecinate, suprafața afectată-4 ha de litieră, intervin pentru stingere personalul silvic şi pompierii militari, incendiul a fost localizat;

-la ora 18:30, în zona satului Sinteşti (comuna Margina), pe raza Ocolului Silvic Stejarul, jud. Timiş, suprafața afectată-2,5 ha de litiera, stins în aceeaşi zi, la ora 20:00, de personalul silvic şi cetățeni.

**G.N.M.-C.J. Constanța** informează despre producerea la data de 07.03.2019, în jurul orei 17:00, a unui incendiu de vegetație uscată în zona ecluzei din Ovidiu, care a afectat o suprafață de cca 2500 mp pe taluzul din partea de nord a ecluzei. Echipajele I.S.U. Dobrogea au stins incendiul în jurul orei 18:20.

**G.N.M.-C.J. Ialomița** informează telefonic că la data de 08.03.2019 s-a produs un incendiu de vegeta**ț**ie uscată în zona localită**ț**ii Ograda, extins și la niste depozitări necontrolate de deșeuri menajere. Acesta a fost stins de către echipajele I.S.U. Ialomi**ț**a.

**G.N.M.-C.J. Ilfov** informează telefonic că la data de 08.03.2019 s-a produs un incendiu de vegeta**ț**ie uscată de amploare în zona localită**ț**ii Periș. Personalul G.N.M.-C.J. Ilfov s-a deplasat la fa**ț**a locului pentru investiga**ț**ii, se va reveni cu informa**ț**ii.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE